b'\n_START_ARTICLE_\nValdis Dombrovskis\n_START_SECTION_\nBiografija\n_START_PARAGRAPH_\n1993 m. baig\xc4\x97 Latvijos universiteto Fizikos ir matematikos fakultet\xc4\x85, fizikos bakalauras. 1995 m. Rygos technologijos universitetas suteik\xc4\x97 technikos ir ekonomikos moksl\xc5\xb3 bakalauro laipsn\xc4\xaf. 1996 m. Latvijos universiteto fizikos moksl\xc5\xb3 magistras. 2005-2007 m. studijavo Rygos technologijos universiteto In\xc5\xbeinerin\xc4\x97s ekonomikos fakultete, muit\xc5\xb3 ir mokes\xc4\x8di\xc5\xb3 administravimo magistras._NEWLINE_1991-1993 m. Latvijos universiteto kiet\xc5\xb3j\xc5\xb3 k\xc5\xabn\xc5\xb3 fizikos instituto laborantas, 1993\xe2\x80\x931995 m. Latvijos universiteto puslaidininki\xc5\xb3 fizikos katedros laborantas, 1995\xe2\x80\x931996 m. Vokietijos Mainco universiteto fizikos instituto laborantas, 1997-1998 m. Latvijos universiteto kiet\xc5\xb3j\xc5\xb3 k\xc5\xabn\xc5\xb3 fizikos instituto mokslo darbuotojas, 1998 m. JAV Merilendo universiteto Elektrotechnikos fakulteto laborantas, 1998-1999 m. Latvijos banko Pinig\xc5\xb3 politikos skyriaus makroekonomin\xc4\x97s analiz\xc4\x97s specialistas, 1999-2001 m. vyresnysis ekonomistas, 2001-2002 m. vyriausiasis ekonomistas._NEWLINE_2002-2004 m. partijos Jaunais laiks (Naujas laikas) valdybos narys. 2002\xe2\x80\x932004 m. Latvijos Seimo a\xc5\xa1tuntosios kadencijos narys, Latvijos finans\xc5\xb3 ministras, 2004-2006 m. Latvijos ekonomikos ministro patar\xc4\x97jas. 2003-2004 m. steb\xc4\x97tojas Europos Parlamente, nuo 2004 m. Europos Parlamento narys, Biud\xc5\xbeeto komiteto narys, Europos liaudies partijos (krik\xc5\xa1\xc4\x8dioni\xc5\xb3 demokrat\xc5\xb3) ir Europos demokrat\xc5\xb3 frakcijos biuro narys._NEWLINE_Prasid\xc4\x97jus finansinei krizei, 2009 m. vasario 26 d. paskirtas Latvijos ministru pirmininku, suformavo koalicin\xc4\x99 vyriausyb\xc4\x99, kurioje dalyvavo penkios politin\xc4\x97s partijos: Jaunais laiks, Pilie\xc4\x8di\xc5\xb3 s\xc4\x85junga, Tautos partija, \xc5\xbdali\xc5\xb3j\xc5\xb3 ir valstie\xc4\x8di\xc5\xb3 s\xc4\x85junga bei s\xc4\x85j\xc5\xabdis T\xc4\x97vynei ir Laisvei/LNNK._NEWLINE_Po neeilini\xc5\xb3 Seimo rinkim\xc5\xb3, 2010 m. lapkri\xc4\x8dio m\xc4\x97n. V.Dombrovskis suformavo nauj\xc4\x85 koalicin\xc4\x99 vyriausyb\xc4\x99._NEWLINE_Po \xe2\x80\x9eMaxima\xe2\x80\x9c parduotuv\xc4\x97s Rygoje stogo gri\xc5\xabties, 2013 m. gruod\xc5\xbeio 27 d. atsistatydino i\xc5\xa1 ministro pirmininko pareig\xc5\xb3._NEWLINE_Nuo 2014 m. lapkri\xc4\x8dio 1 d. - Europos Komisijos pirmininko Jean-Claude Junckerio pavaduotojas, euro reikal\xc5\xb3 bei socialinio dialogo komisaras.'